NORAKSTS

|  |  |
| --- | --- |
| 25.05.2023. | Nr.5/1 |

###### JELGAVAS VALSTSPILSĒTAS UN JELGAVAS NOVADA

###### ILGTSPĒJĪGAS ATTĪSTĪBAS STRATĒĢIJAS LĪDZ 2034. GADAM 2. REDAKCIJAS, ATTĪSTĪBAS PROGRAMMAS 2023. – 2029. GADAM 2. REDAKCIJAS

###### UN VIDES PĀRSKATA 1. REDAKCIJAS NODOŠANA PUBLISKAJAI APSPRIEŠANAI

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 54.panta pirmo, otro un trešo daļu, Teritorijas attīstības plānošanas likuma 4.pantu, Covid-19 infekcijas izplatības pārvaldības likuma 21.pantu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 69.punktu, Ministru kabineta 2009. gada 25. augusta noteikumiem Nr.970 “Sabiedrības līdzdalības kārtība attīstības plānošanas procesā”, likuma “Par ietekmes uz vidi novērtējumu” 23.4 un 23.5 pantu, Ministru kabineta 2004. gada 23. marta noteikumiem Nr.157 “Kārtība, kādā veicams ietekmes uz vidi stratēģiskais novērtējums”, Vides pārraudzības valsts biroja 2021. gada 21. jūnija lēmumu Nr.4-02/57 “Par stratēģiskā ietekmes uz vidi novērtējuma procedūras piemērošanu”, Jelgavas pilsētas domes 2021. gada 21. janvāra lēmumiem Nr.1/1 “Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035.gadam izstrādes uzsākšana” un Nr.1/2 “Jelgavas valstspilsētas un jaunveidojamā Jelgavas novada attīstības programmas 2022.-2027.gadam izstrādes uzsākšana”, Jelgavas valstspilsētas domes 2021. gada 8. novembra lēmumiem Nr.17/1 “Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam 1.redakcijas nodošana publiskajai apspriešanai” un Nr.17/2 “Jelgavas valstspilsētas un Jelgavas novada attīstības programmas 2022.-2027. gadam 1.redakcijas nodošana publiskajai apspriešanai”, 2022. gada 24. februāra lēmumiem Nr.3/1 “Jelgavas valstspilsētas un Jelgavas novada ilgtspējīgas attīstības stratēģijas 2022.-2034. gadam projekta precizēšana” un Nr.3/2 “Jelgavas valstspilsētas un Jelgavas novada attīstības programmas 2022.-2027. gadam projekta precizēšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Nodot publiskajai apspriešanai Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam 2. redakciju (1.pielikums), attīstības programmas 2023.-2029. gadam 2. redakciju (2.pielikums) un plānošanas dokumentu ietekmes uz vidi stratēģiskā novērtējuma Vides pārskata 1. redakciju (3.pielikums).
2. Noteikt publiskās apspriešanas termiņu no 2023. gada 12. jūnija līdz 2023. gada 17. jūlijam.
3. Paziņojumu par Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam 2. redakcijas, attīstības programmas 2023.-2029. gadam 2. redakcijas un Vides pārskata 1.redakcijas publisko apspriešanu:
	1. publicēt pašvaldības tīmekļvietnē [www.jelgava.lv](http://www.jelgava.lv) un informatīvajā izdevumā “Jelgavas Vēstnesis”;
	2. izvietot Jelgavas valstspilsētas pašvaldības ēkas 1.stāvā, Lielā ielā 11, Jelgavā;
	3. nosūtīt Zemgales plānošanas reģionam publicēšanai tā tīmekļa vietnē;
	4. nosūtīt publicēšanai oficiālajā izdevumā “Latvijas Vēstnesis”;
	5. nosūtīt Vides pārraudzības valsts birojam publicēšanai tā tīmekļa vietnē.
4. Lēmumu par Jelgavas valstspilsētas un Jelgavas novada ilgtspējīgas attīstības stratēģijas līdz 2034. gadam 2. redakcijas, attīstības programmas 2023.-2029. gadam 2. redakcijas un Vides pārskata 1. redakcijas nodošanu publiskajai apspriešanai:
	1. ievietot Teritorijas attīstības plānošanas informācijas sistēmā;
	2. nosūtīt Zemgales plānošanas reģionam, informējot par atzinuma sniegšanas nepieciešamību;
	3. nosūtīt Valsts vides dienesta Atļauju pārvaldei, Dabas aizsardzības pārvaldei, Veselības inspekcijai, informējot par atzinuma sniegšanas nepieciešamību.
5. Publisko apspriešanu un sabiedrisko apspriedi organizēt neklātienes formā (attālināti), par sabiedriskās apspriedes norisi izziņojot pašvaldības tīmekļa vietnē www.jelgava.lv, informatīvajā izdevumā “Jelgavas Vēstnesis”.
6. Pēc publiskās apspriešanas nosūtīt šī lēmuma 1.punktā minēto dokumentu aktualizētās redakcijas Vides pārraudzības valsts birojam atzinuma sniegšanai.
7. Lēmuma izpildi kontrolēt Jelgavas valstspilsētas pašvaldības izpilddirektoram.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā